turjo4nis/wikipedia-bn-dump-20250701 huggingface dataset:
এরিকসন

এরিকসন সুয়েডীয় টেলি যোগাযোগ সরঞ্জামাদি প্রস্তুতকারক প্রতিষ্ঠান। ১৮৭৬ সালে লার্স ম্যাগনাস এরিকসন এটিকে একটি টেলিগ্রাফ যন্ত্র মেরামত দোকান হিসেবে প্রতিষ্ঠা করেন। আগের বিংশ শতাব্দীতে, এরিকসন হস্তচালিত টেলিফোন এক্সচেঞ্জের বিশ্ববাজারে রাজত্ব করেছে কিন্তু স্বয়ংক্রিয় যন্ত্রের ক্ষেত্রে তেমন বিশেষ কিছু করতে পারেনি। পৃথিবীর বৃহত্তম হস্তচালিত টেলিফোন এক্সচেঞ্জ, যা সর্বদা একসাথে ৬০, ০০০ লাইন চালানো যায়, ১৯১৬তে মস্কোতে এরিকসনের দ্বারা বসানো করা হয়েছিল। ১৯৯০ দশকে, এরিকসন বসানো সেলুলার টেলিফোন সিস্টেমের ৩৫-৪০ শতাংশ বাজার শেয়ার ধরতে সক্ষম হয়েছিল।

ইতিহাস

প্রতিষ্ঠা 

লার্স ম্যাগনাস এরিকসন তার তরুণ বয়সে একজন যন্ত্রপাতি তৈরীকারক হিসেবে টেলিফোনের সাথে সংশ্লিষ্ট হন। তিনি একটি প্রতিষ্ঠানে কাজ করতেন যেটা আরেকটি সুইডিশ কোম্পানি টেলিগ্রাফভারটেক এর জন্য টেলিগ্রাফ তৈরি করত। ১৮৭৬ সালে ৩০ বছর বয়সে কার্ল যোহান এন্ডারসন নামক বন্ধুর সহায়তায় তিনি টেলিগ্রাফ যন্ত্র সারাই এর কারখানা প্রতিষ্ঠা করেন। ১৮৭৮ সালে এরিকসন নিজেদের তৈরি টেলিকমিউনিকেশন (টেলি যোগাযোগ) যন্ত্র বাজারজাত শুরু করে। ১৮৭৮ সালে স্থানীয় টেলিফোন আমদানিকারক নুমা পিটারসন এরিকসনকে বিখ্যাত বেল টেলিফোন কোম্পানীর তৈরি কিছু যন্ত্র পরির্ধন করার কাজ দেয়। এর মাধ্যমে তিনি বেল এবং পরবর্তিতে জার্মানীর সিমেন্স কোম্পানীর টেলিকমিউনিকেশন যন্ত্রের সাথে পরিচিত হন। এরিকসন এদের নকশার উন্নয়ন করে নিজের তৈরি টেলিফোন প্রস্তুত করেন ১৮৭৯ সালে।

তথ্যসূত্র 

সুয়েডীয় কোম্পানি
ইলেকট্রনিক্স কোম্পানি
১৮৭৬-এ প্রতিষ্ঠিত
ন্যাসড্যাকে তালিকাভুক্ত কোম্পানি
মোবাইল ফোন প্রস্তুতকারক
নেটওয়ার্কিং হার্ডওয়্যার কোম্পানি
সুয়েডীয় মার্কা
টেলিযোগাযোগ যন্ত্রপাতি বিক্রেতা
স্টকহোম ভিত্তিক কোম্পানি
ব্রাউন বিশ্ববিদ্যালয়

ব্রাউন বিশ্ববিদ্যালয় মার্কিন যুক্তরাষ্ট্রের প্রভিডেন্স, রোড আইল্যান্ডে অবস্থিত একটি বিশ্ববিদ্যালয়, এবং আইভি লীগের সদস্য। এটি ১৭৬৪ খ্রিস্টাব্দে রোড আইল্যান্ড কলেজ হিসেবে প্রতিষ্ঠিত হয়। এটি নিউ ইংল্যান্ড এলাকায় ৩য় প্রাচীনতম এবং মার্কিন যুক্তরাষ্ট্রের ৭ম প্রাচীনতম উচ্চতর শিক্ষাপ্রতিষ্ঠান। সারা দেশে এটিই প্রথম বিশ্ববিদ্যালয়, যাতে সব ধর্মাবলম্বী শিক্ষার্থীরা ভর্তি হতে পারে।

ইতিহাস

অ্যাকাডেমিকস

অ্যাকাডেমিকস, প্রশাসন ও র‍্যাংকিং

ক্যাম্পাস

বিখ্যাত শিক্ষার্থী
 ক্রেগ মেলো

বিখ্যাত শিক্ষক
লিয়ন কুপার
জর্জ স্টিগ্‌লার
গৌর ক্ষ্যাপা

তথ্যসূত্র

বহিঃসংযোগ 

 Brown University
 Official Brown athletics site
 

মার্কিন বিশ্ববিদ্যালয়
১৭৬৪-এ প্রতিষ্ঠিত
মার্কিন যুক্তরাষ্ট্রের বিশ্ববিদ্যালয়
১৮শ শতাব্দীতে প্রতিষ্ঠিত বিশ্ববিদ্যালয় ও কলেজ
বস্টন

বস্টন বা বোস্টন (; pronounced ) মার্কিন যুক্তরাষ্ট্রের ম্যাসাচুসেটস অঙ্গরাজ্যের সবচেয়ে জনবহুল শহর এবং রাজ্যটির রাজধানী শহর।

মূল বস্টন শহরটির আয়তন  এবং এখানে প্রায় ৬ লক্ষ ৭৩ হাজার লোকের বাস। এটি মার্কিন যুক্তরাষ্ট্রের উত্তর-পূর্বে নিউ ইংল্যান্ড অঞ্চলের বৃহত্তম শহর। শহরটি একটি বৃহত্তর পৌর এলাকার অর্থনৈতিক ও সাংস্কৃতিক প্রাণকেন্দ্র, যার নাম বৃহত্তর বস্টন বা গ্রেটার বস্টন। বৃহত্তর বস্টন এলাকায় প্রায় ৪০ লক্ষ লোক বাস করে। এটি গোটা মার্কিন যুক্তরাষ্ট্রের ১০ম বৃহত্তম পৌর এলাকা।

বস্টন মার্কিন যুক্তরাষ্ট্রের সবচেয়ে প্রাচীন শহরগুলির একটি। ১৬৩০ সালে ইংল্যান্ড থেকে আগত পিউরিটান ঔপনিবেশিকেরা শমুট উপদ্বীপে শহরটি প্রতিষ্ঠা করে। মার্কিন বিপ্লব তথা মার্কিন স্বাধীনতা সংগ্রামের অনেকগুলি অতিগুরুত্বপূর্ণ ঘটনা এখানেই সংঘটিত হয়, যেমন বস্টনের গণহত্যা, বস্টন টি পার্টি, বাংকার হিলের যুদ্ধ এবং বস্টনের অবরোধ। যুক্তরাজ্য থেকে মার্কিনীদের স্বাধীনতা অর্জনের পর এটি দেশটির একটি গুরুত্বপূর্ণ বন্দর শহর ও শিল্পকারখানা শহর ছাড়াও শিক্ষা ও সংস্কৃতির অন্যতম কেন্দ্র হিসেবে আবির্ভূত হয়। ভূমি দখল এবং পৌর সংযোজন প্রক্রিয়ার মাধ্যমে এটি মূল উপদ্বীপ বা বস্টন নেক ছাড়িয়ে সম্প্রসারণ লাভ করে। শহরটির সমৃদ্ধ ইতিহাসের কারণে এখানে বহু পর্যটক বেড়াতে আসেন। বিশেষ করে ফ্যানুইল হল একাই প্রতি বছর ২ কোটিরও বেশি পর্যটককে আকৃষ্ট করে। মার্কিন যুক্তরাষ্ট্রের অনেক "প্রথম" স্থাপনা বস্টন শহরেই প্রতিষ্ঠিত হয়। যেমন মার্কিন যুক্তরাষ্ট্রের প্রথম সরকারী বিদ্যালয় (১৬৩৫), প্রথম পাতালরেল (ট্রেমন্ট স্ট্রিট সাবওয়ে, ১৮৯৭), এবং প্রথম নগর-উদ্যান (বস্টন কমন, ১৬৩৪).

বস্টন উচ্চতর শিক্ষার একটি আন্তর্জাতিক কেন্দ্র। এখানে আইন, চিকিৎসা, প্রকৌশন এবং ব্যবসার উপরে অনেক উচ্চমানের ও বিখ্যাত মহাবিদ্যালয় ও বিশ্ববিদ্যালয় আছে। উদ্ভাবন এবং নতুন ব্যবসা প্রতিষ্ঠার ক্ষেত্রে শহরটিকে বিশ্বের নেতৃত্বস্থানীয় একটি শহর হিসেবে গণ্য করা হয়; এখানে ২ হাজারেরও বেশি স্টার্ট-আপ (নতুন ব্যবসা প্রতিষ্ঠান) আছে। বস্টনের অর্থনৈতিক ভিত্তির মধ্যে আরও আছে অর্থসংস্থান, পেশাগত এবং ব্যবসায়িক সেবাসমূহ, জৈবপ্রযুক্তি, তথ্য প্রযুক্তি এবং সরকারী কর্মকাণ্ডসমূহ।

বস্টন শহরের পরিবারগুলি মার্কিন যুক্তরাষ্ট্রের মধ্যে গড়ে সবচেয়ে বেশি জনসেবামূলক কাজে অংশ নেয়। ব্যবসাপ্রতিষ্ঠান ও সংস্থাগুলি পরিবেশগতভাবে টেকসই প্রকৃতি ও বিনিয়োগের ক্ষেত্রে দেশের শীর্ষস্থানীয়। জীবনযাপনের জন্য বস্টন মার্কিন যুক্তরাষ্ট্রের সবচেয়ে ব্যয়বহুল শহরগুলির একটি। এর কারণ শহরে মধ্যবিত্ত শ্রেণীর উত্থান (gentrification)। তবে বিশ্ব বাসযোগ্যতার ক্রমে শহরটি এখনও উচ্চস্থানীয় অবস্থানে রয়েছে।

তথ্যসূত্র 

বস্টন
মার্কিন যুক্তরাষ্ট্রের শহর
ম্যাসাচুসেটসের শহর
গগন হরকরা

গগন হরকরা বা গগন চন্দ্র দাস বাংলা লোকসঙ্গীতশিল্পী, সঙ্গীত রচয়িতা ও বিশিষ্ট বাউল গীতিকার। বাংলাদেশের জাতীয় সঙ্গীত আমার সোনার বাংলার সুর রবীন্দ্রনাথ ঠাকুর সংগ্রহ করেছিলেন গগন হরকরার রচিত একটি গানের সুর হতে। জন্ম অধুনা বাংলাদেশের শিলাইদহের নিকটস্থ আড়পাড়া গ্রামে। পেশা ছিল শিলাইদহ ডাকঘরে চিঠি বিলি করা। রবীন্দ্রনাথের সঙ্গে তার বিশেষ অন্তরঙ্গতা ছিল এবং প্রায়ই দুজনে রসালাপ ও সঙ্গীত চর্চা করতেন। রবীন্দ্রনাথ তার গুণমুগ্ধ ছিলেন। রবীন্দ্রনাথের "যে তোমায় ছাড়ে ছাড়ুক" ও "আমার সোনার বাংলা" গান দুটি, গগন হরকরার যথাক্রমে "ও মন অসাড় মায়ায় ভুলে রবে" ও "আমি কোথায় পাব তারে" গান দুটির সুর ভেঙে রচিত হয়।

জীবন
গগন হরকরা আনুমানিক ১৮৪৫ খ্রিঃ শিলাইদহের কসবার গোবরাখালি   গ্রামে জন্মগ্রহণ করেন। তার পিতা-মাতা সম্বন্ধে তেমন কোন তথ্য জানা সম্ভব হয়নি তবে তার একটি ছেলের নাম কিরণ চন্দ্র ছিল বলে জানা যায়।

পেশা
গগন প্রথমে কৃষি কাজ করে জীবিকা নির্বাহ করতেন; পাশাপাশি তৎকালীন শিলাইদহের ডাক ঘরের ডাক হরকরা’র চাকরি করতেন।

সৃষ্টিকর্ম
ও মন অসাড় মায়ায় ভুলে রবে, আমি কোথায় পাব তারে ।

লালন ও রবীন্দ্রনাথের সাথে সাক্ষাৎ
গগন কার কাছ থেকে গানের দীক্ষা নিয়েছিলেন তা জানা সম্ভব হয়নি, তবে গগন লালনের গানের খুব ভক্ত ছিলেন। লালনও গগনের গান এবং গগনের সান্নিধ্য খুব পছন্দ করতেন।
গগনের গানের খুব ভক্ত ছিলেন কবিগুরু রবীন্দ্রনাথ ঠাকুর, তিনি গগনের কাছে গগন ও লালনের গান শুনতেন। গগনের গান আমি কোথায় পাব তারের সুরে প্রভাবিত হয়ে রবীন্দ্রনাথ ঠাকুর বাংলাদেশ এর জাতীয় সংগীত লিখেছিলেন। রবীন্দ্রনাথ ঠাকুর ডাকঘর নাটকটি গগন হরকরার জীবন থেকে প্রভাবিত হয়ে লিখেছিলেন নাটকের গগেন্দ্রনাথ ঠাকুর চরিত্রটি তা প্রমাণ করে।

তথ্যসূত্র

গ্রন্থ
 ঠাকুর, রবীন্দ্রনাথ (সম্পাদক)। প্রবাসী (হারামনি)। বৈশাখ ১৩২২।
 দেবী, সরলা (সম্পাদক)। ভারতী (হারামনি)। ভাদ্র ১৩০২।

বহিঃসংযোগ
 

১৮৪৫-এ জন্ম
পূর্ববঙ্গে জন্ম
১৯১০-এ মৃত্যু
বাঙালি গীতিকার
বাউল
বাঙালি লেখক
বাঙালি কবি
হিন্দু সঙ্গীত পরিবেশনকারী
বাঙালি পুরুষ কবি
জাতীয় সঙ্গীত রচয়িতা
কুষ্টিয়া জেলার ব্যক্তি
বৈশাখ

বৈশাখ হল বঙ্গাব্দ বা বাংলা সনের প্রথম মাস এবং শকাব্দ বা ভারতীয় রাষ্ট্রীয় পঞ্চাঙ্গের দ্বিতীয় মাস। এটি নেপালি পঞ্জিকা বিক্রম সম্বৎ ও পাঞ্জাবি নানকশাহি  পঞ্জিকার প্রথম মাস। গ্রেগরীয় বর্ষপঞ্জির এপ্রিল মাসের শেষার্ধ ও মে মাসের প্রথমার্ধ নিয়ে বৈশাখ মাস। বৈদিক পঞ্জিকায় এই মাসকে মাধব মাস এবং বৈষ্ণব পঞ্জিকায় একে মধুসূদন মাস বলে।

ব্যুৎপত্তি 
"বৈশাখ" শব্দটি এসেছে বিশাখা নামক নক্ষত্রের নাম থেকে। এই মাসে বিশাখা নক্ষত্রটিকে সূর্যের কাছে দেখা যায়।

নববর্ষ 
বৈশাখ মাসের প্রথম দিনটি হল বাংলা নববর্ষ। এই দিনটি বাংলাদেশে "পহেলা বৈশাখ" ও ভারতের পশ্চিমবঙ্গ, অসম ও ত্রিপুরা রাজ্যে "পয়লা বৈশাখ" নামে পরিচিত। বাংলাদেশ ও ভারতের উক্ত তিন রাজ্যে এই দিনটি বিভিন্ন সাংস্কৃতিক অনুষ্ঠান ও ধর্মীয় উৎসবের মধ্য দিয়ে পালিত হয়। এই দিনটিতে যাবতীয় ব্যবসায়িক কাজকর্ম শুরু হয়। ব্যবসায়ীরা এই দিন নতুন হালখাতা শুরু করেন। নতুন হালখাতা শুরু উপলক্ষে ব্যবসায়ীরা খদ্দেরদের মিষ্টি, উপহার ও বাংলা ক্যালেন্ডার বিতরণ করেন। কলকাতার কালীঘাট মন্দির ও দক্ষিণেশ্বর কালীবাড়িতে এই দিন প্রচুর পূণ্যার্থী পূজা দেন এবং ব্যবসায়ীরা লক্ষ্মী-গণেশ ও হালখাতা পূজা করেন।

কালবৈশাখী
প্রথাগত দিক থেকে বৈশাখ মাস থেকে গ্রীষ্ম ঋতুর শুরু ধরা হয়। এই মাসে সন্ধ্যা বেলায় মাঝে মাঝে কালবৈশাখী ঝড় ওঠে। এই ঝড়ে মাঝে মাঝেই প্রচুর ক্ষয়ক্ষতি ঘটে।

সাহিত্যে উল্লেখ 
রবীন্দ্রনাথ ঠাকুরের গীতিসংকলন গীতবিতান গ্রন্থের প্রকৃতি পর্যায়ের গ্রীষ্ম উপপর্যায়ে "হৃদয় আমার ওই বুঝি তোর বৈশাখী ঝড়", "এসো এসো, এসো হে বৈশাখ", "ওই বুঝি কালবৈশাখী", "বৈশাখের এই ভোরের হাওয়া", "বৈশাখ হে, মৌনী তাপস" গানে বৈশাখ মাসের উল্লেখ পাওয়া যায়।

উৎসব-অনুষ্ঠান
 ১ বৈশাখ - পহেলা বৈশাখ (বাংলা নববর্ষ), বাংলা দিবস (ভারতের পশ্চিমবঙ্গের রাজ্য দিবস)।
 ২৫ বৈশাখ - রবীন্দ্রজয়ন্তী (রবীন্দ্রনাথ ঠাকুরের জন্মদিন)।

জন্ম
 ১ বৈশাখ - রাখালদাস বন্দ্যোপাধ্যায়, ইতিহাসবিদ
 ২ বৈশাখ - উল্লাসকর দত্ত, স্বাধীনতা সংগ্রামী
 ৩ বৈশাখ - অমৃতলাল বসু, সাহিত্যিক ও সংগীতজ্ঞ
 ৮ বৈশাখ - নবকৃষ্ণ ভট্টাচার্য, কবি ও শিশুসাহিত্যিক
 ৯ বৈশাখ - ড. জ্ঞানেন্দ্রনাথ মুখোপাধ্যায়, বিজ্ঞানী
 ১৩ বৈশাখ - শরচ্চন্দ্র পণ্ডিত (দাদাঠাকুর), রসসাহিত্যিক ও সংগীতজ্ঞ
 ১৯ বৈশাখ - সত্যজিৎ রায়, চলচ্চিত্র পরিচালক ও শিশুসাহিত্যিক
 ১৯ বৈশাখ - আনন্দময়ী মা, ধর্মগুরু
 ২১ বৈশাখ - প্রীতিলতা ওয়াদ্দেদার, স্বাধীনতা সংগ্রামী
 ২৫ বৈশাখ - রবীন্দ্রনাথ ঠাকুর, কবি ও সাহিত্যিক
 ২৬ বৈশাখ - গুরুসদয় দত্ত, ব্রতচারী আন্দোলনের প্রবর্তক
 ২৬ বৈশাখ - অতুলচন্দ্র গুপ্ত, সাহিত্যিক
 ৩১ বৈশাখ - মহর্ষি দেবেন্দ্রনাথ ঠাকুর, ব্রাহ্ম ধর্মনেতা

মৃত্যু
 ২ বৈশাখ - অদ্বৈত মল্লবর্মণ, সাহিত্যিক
 ৩ বৈশাখ - প্রবোধকুমার সান্যাল, সাহিত্যিক
 ৪ বৈশাখ - বারীন্দ্রকুমার ঘোষ, স্বাধীনতা সংগ্রামী
 ৯ বৈশাখ - সত্যজিৎ রায়, চলচ্চিত্র পরিচালক ও শিশুসাহিত্যিক
 ১৩ বৈশাখ - শরৎচন্দ্র পণ্ডিত (দাদাঠাকুর), রস-সাহিত্যিক ও সংগীতজ্ঞ
 ১৩ বৈশাখ - রাজশেখর বসু (পরশুরাম), সাহিত্যিক
 ১৭ বৈশাখ - প্রফুল্ল চাকী, স্বাধীনতা সংগ্রামী
 ২৬ বৈশাখ - প্রমথনাথ বিশী, সাহিত্যিক
 ২৬ বৈশাখ - ড. জ্ঞানেন্দ্রনাথ মুখোপাধ্যায়, বিজ্ঞানী
 ২৯ বৈশাখ - সুকান্ত ভট্টাচার্য, কবি
 ৩১ বৈশাখ - ভূদেব মুখোপাধ্যায়, শিক্ষাবিদ
 ৩১ বৈশাখ - অসিতকুমার বন্দ্যোপাধ্যায়, গবেষক ও অধ্যাপক

তথ্যসূত্র

বহিঃসংযোগ 

বৈশাখ
বাংলা পঞ্জিকার মাস
নেপালি পঞ্জিকা
ভাওয়াইয়া

ভাওয়াইয়া মূলত বাংলাদেশের রংপুর এবং ভারতের পশ্চিমবঙ্গের কোচবিহারে ও আসামের গোয়ালপাড়ায় প্রচলিত এক প্রকার পল্লীগীতি। এসকল গানের বৈশিষ্ট্য হচ্ছে এ গানগুলোতে স্থানীয় সংস্কৃতি, জনপদের জীবনযাত্রা, তাদের কর্মক্ষেত্র, পারিবারিক ঘটনাবলী ইত্যাদির সার্থক প্রয়োগ ঘটেছে।

যেমনঃ গরুর গাড়ি চালক বা গাড়িয়ালকে উদ্দেশ্য করে বলছে -

আবার রংপুরের ঐতিহ্যবাহী চিড়িয়াখানা নিয়েঃ

ভাওয়াইয়া কথার উৎপত্তি 
ভাওয়াইয়া কথাটির উৎপত্তি সম্পর্কে অনেক মতবাদ রয়েছে। ভাব(মনের অনুভূতি)>ভাও+ইয়া। অর্থাৎ, যে সমস্ত গানের মধ্য দিয়ে মনের অনুভূতি প্রকাশ করা হয়।

উৎপত্তি 
ভাওয়াইয়া গানের আকরভূমি রংপুর। বাংলাদেশের উত্তরাঞ্চলের নদী-নালা কম থাকায় গরুর গাড়িতে চলাচলের প্রচলন ছিল। আর গরুর গাড়ির গাড়োয়ান রাত্রে গাড়ি চলাবস্থায় বিরহ ভাবাবেগে কাতর হয়ে আপন মনে গান ধরে। উঁচু-নিচু রাস্তায় গাড়ির চাকা পড়লে তার গানের সুরে আধো-ভাঙ্গা বা ভাঁজ পড়ে। এই রকম সুরে ভাঙ্গা বা ভাঁজ পড়া গীতরীতিই 'ভাওয়াইয়া' গানে লক্ষণীয়। প্রেম-বিয়োগে উদ্বেলিত গলার স্বর জড়িয়ে যেরকম হয়, সেরকম একটা সুরের ভাঁজ উঁচু স্বর হতে ক্রমশঃ নিচের দিকে নেমে আসে। সুরে ভাঁজ পড়া ভাওয়াইয়া গানের স্বকীয় বৈশিষ্ট্য।

চলচ্চিত্র 

বাংলাদেশী চলচ্চিত্র পরিচালক শাহনেওয়াজ কাকলীর চলচ্চিত্র  'উত্তরের সুর' (Northern Symphony) ছবিতে একজন  ভাওয়াইয়া গায়কের জীবনচিত্র তুলে ধরা হয়। এখানে উত্তর  বাংলাদেশের দারিদ্র্যের কারণে ধীরে ধীরে  ভাওয়াইয়া গানের অবলুপ্তি তুলে ধরা হয়। চলচ্চিত্রটি ১৮তম কলকাতা আন্তর্জাতিক চলচ্চিত্র উৎসবে দেখানো হয়।

বিশিষ্ট ভাওয়াইয়া শিল্পীগণ 
আব্বাসউদ্দিন আহমদ (ভাওয়াইয়া সম্রাট )
প্রতিমা বড়ুয়া পাণ্ডে (ভাওয়াইয়া সম্রাজ্ঞী)
কল্পনা পাটোয়ারী
নায়েব আলী টেপু
গঙ্গাচরণ
আলাউদ্দীন সরকার
কছিমউদ্দীন
হরলাল রায়
মহেশ চন্দ্র রায়
রথীন্দ্রনাথ রায় 
ভূপতি ভূষণ বর্মা (ভাওয়াইয়া ভাস্কর)
ভুবন চন্দ্র রায়
সফিউল আলম রাজা
সুরেন বসুনিয়া
গিদাল নজরুল ইসলাম
বিষ্ণুপদ রায়
নাদিরা বেগম
স্বপ্না রায়
মোস্তফা জামান আব্বাসী
ফেরদৌসি রহমান আব্বাসী
নাশিদ কামাল
অংগরাগ মহন্ত
জুবিন গাৰ্গ  প্রমুখ

বিশিষ্ট ভাওয়াইয়া গীতিকার 
আব্বাস উদ্দিন (ভাওয়াইয়া সম্রাট)
কছিম উদ্দিন (ভাওইয়ার যুবরাজ)

উৎসব-অনুষ্ঠান 
মাটির গান হিসেবে ব্যাপক পরিচিতি রয়েছে ভাওয়াইয়া গানের। সেখানেও পিঠে-পুলির উৎসবেও এ গানের প্রভাব পড়েছে। তেমনি একটি হলোঃ-

আরও দেখুন 
 ভাটিয়ালী
 বাউল
 বাংলা সঙ্গীত

তথ্যসূত্র 

ভাওয়াইয়া
পল্লীগীতি
বাংলা সঙ্গীত
সঙ্গীতের ধারা
বাংলাদেশের সঙ্গীত
উত্তর বঙ্গের সংস্কৃতি
বাংলাদেশী সংস্কৃতি
বাংলাদেশী লোকসঙ্গীত
ভারতীয় লোকসঙ্গীত
লিওনিদ খাচিয়ান

লিওনিদ খাচিয়ান (মে ৩, ১৯৫২– এপ্রিল ২৯, ২০০৫) আর্মেনীয়-বংশোদ্ভুত রুশ গণিতবিদ ও কম্পিউটার বিজ্ঞানী। লিনিয়ার প্রোগ্রামিং এর প্রথম পলিনোমিয়াল সময় আ্যলগরিদম তার মৌলিক অবদান।

খাচিয়ানের জন্ম সেইন্ট পিটার্সবার্গে। ৯ বছর বয়সে তিনি তার পিতামাতার সাথে মস্কোতে চলে আসেন। সোভিয়েত ইউনিয়ন এর একাডেমি অফ সাইন্সেস এর কম্পিউটিং সেন্টার হতে ১৯৭৮ সালে তিনি কম্পিউটেশনাল ম্যাথমেটিক্‌সে পিএইচডি ডিগ্রি, এবং ১৯৮৪ সালে ডিএসসি সম্মাননা লাভ করেন। ১৯৮২ সালে তিনি বিচ্ছিন্ন গণিতে অবদান রাখার জন্য ফাল্কারসন পুরস্কার লাভ করেন।

১৯৮৯ সালে মার্কিন যুক্তরাষ্ট্রে চলে আসার পূর্ব পর্যন্ত খাচিয়ান সোভিয়েত ইউনিয়নের বিভিন্ন শিক্ষা ও গবেষণা প্রতিষ্ঠানের সাথে যুক্ত ছিলেন। ১৯৮৯ সালে তিনি কর্নেল বিশ্ববিদ্যালয় এর অপারেশন রিসার্চ ও ইন্ডাস্ট্রিয়াল ইঞ্জিনিয়ারিং বিভাগে অতিথি অধ্যাপক হিসাবে যোগ দেন। ১৯৯০ সাল হতে তিনি রাটগার্স বিশ্ববিদ্যালয় এর কম্পিউটার বিজ্ঞান বিভাগে অধ্যাপক হিসাবে দায়িত্ব নেন।

তথ্যসূত্র 

১৯৫২-এ জন্ম
২০০৫-এ মৃত্যু
রুশ কম্পিউটার বিজ্ঞানী
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন কম্পিউটার বিজ্ঞানী
কর্নেল বিশ্ববিদ্যালয়ের শিক্ষক
মার্কিন যুক্তরাষ্ট্রে সোভিয়েত অভিবাসী
মার্কিন যুক্তরাষ্ট্রের নাগরিকীকৃত নাগরিক
খোয়াবনামা

খোয়াবনামা বাংলাদেশী কথাসাহিত্যিক আখতারুজ্জামান ইলিয়াসের দ্বিতীয় এবং সর্বশেষ উপন্যাস। ১৯৯৬ সালের ফেব্রুয়ারিতে এটি সর্বপ্রথম মাওলা ব্রাদার্স থেকে প্রকাশিত হয়। একই বছরের এপ্রিলে বইটি পশ্চিমবঙ্গের নয়া উদ্যোগ প্রকাশনী থেকে প্রকাশিত হয়। সে বছরই উপন্যাসটি সা’দত আলি আখন্দ সাহিত্য পুরস্কার এবং আনন্দ পুরস্কার লাভ করে।

প্রকাশনা
উপন্যাসটি ১৯৯৪ সালে দৈনিক জনকণ্ঠ পত্রিকার সাহিত্য পাতায় ধারাবাহিকভাবে কিছুকাল প্রকাশিত হয়। তবে সম্পূর্ণ উপন্যাসটি প্রকাশ হওয়ার আগেই রাজনৈতিক কারণ দেখিয়ে জনকণ্ঠ কর্তৃপক্ষ এর ছাপা বন্ধ করে দেয়।

কাহিনী ও প্রেক্ষাপট
এই উপন্যাসটি মূলত বঙ্গভঙ্গ (১৯৪৭)-এর কিয়ৎকাল পূর্ব এবং পরবর্তী সময়কাল নিয়ে রচিত। এর কাহিনী বিস্তৃতিলাভ করেছে বগুড়া জেলার একটি ক্ষুদ্রাকার ও প্রত্যন্ত জনপদে। অঞ্চলটির কেন্দ্রে রয়েছে একটি বিল, যার নাম কাৎলাহার; এবং কাৎলাহার ঘিরে গড়ে উঠেছে গিরিরডাঙা, নিজগিরির ডাঙা, গোলাবাড়ি হাট ইত্যাদি পল্লীসমূহ। এইসব জনপদে প্রাচীনকাল থেকে চলে আসা ফকির-সন্ন্যাসী বিদ্রোহ বিষয়ক বিভিন্ন শ্রুতি বা লোককথা, জোতদারি সমাজব্যবস্থা, তেভাগা আন্দোলন, দেশভাগ ও মুসলিম লীগের রাজনীতি, হিন্দু-মুসলিম সাম্প্রদায়িক সম্পর্ক ও সংকট প্রবৃত্তি এই উপন্যাসের মূল উপজীব্য। কাহিনীর প্রয়োজনে এবং বাস্তবতার নিরিখে এতে আরও যুক্ত হয় সাধারণ গ্রাম্য মানুষের অসহায়ত্ব, কাম, ক্ষোভ, ধর্মীয় ও জাতিগত বিদ্বেষ, এমনকি অজাচার।

সাহিত্য-সমালোচনা
ইলিয়াসের খোয়াবনামা উপন্যাসে মিথের সফল প্রয়োগ লক্ষ্য করা যায়। কথাসাহিত্যিক শওকত আলী তার "খোয়াবনামা-র মিথ: তৃণমূলে যাবার এক পথ" শীর্ষক প্রবন্ধে লেখেন যে,
‘পুরো খোয়াবনামা মনোযোগ দিয়ে পড়ার পর যে কোনও পাঠকের মনে হবে যে, এ রচনা আলাদা। মাটি মানুষ বিল ঝিল নদী জঙ্গল জন্ম মৃত্যু প্রেম লোভ ঘৃণা দ্বন্দ্ব ইত্যাদি মানবিক ও প্রাকৃতিক বিষয়, প্রসঙ্গ, আবহ, অতীত আর বর্তমানের সঙ্গে এমনভাবে মেশামেশি হয়ে রয়েছে যে এর পুরো ব্যাপারটা যতখানি-না বুদ্ধি দিয়ে বিশ্লেষণ করে বুঝবার, তাঁর চাইতে অনেক বেশি সরাসরি উপলব্ধি করার।’

পুরস্কার
উপন্যাসটির জন্য ইলিয়াস ১৯৯৬ সালে সা’দত আলি আখন্দ সাহিত্য পুরস্কার লাভ করেন। এছাড়াও ১৯৯৬ সালে ইলিয়াস ক্যান্সারে আক্রান্ত থাকা অবস্থায় উপন্যাসটি আনন্দ পুরস্কারে ভূষিত হয়। শুরুতে ইলিয়াস কোনোক্রমেই পুরস্কারটি গ্রহণ করতে সম্মত হননি। প্রচণ্ড অর্থাভাবে তার চিকিৎসা বাধাগ্রস্ত হবার উপক্রম হলে শুভানুধ্যায়ী সাহিত্যিক ও বিশিষ্টজনের অনুরোধে, বিশেষত পুরস্কার কমিটির সদস্য আনিসুজ্জামানের আনুরোধে তিনি পুরস্কারটি গ্রহণ করেন।

তথ্যসূত্র

বহিঃসংযোগ

১৯৯৬-এর উপন্যাস
১৯৯৬-এর বই
১৯৯৬-এর বাংলাদেশী উপন্যাস
বাংলা ভাষার উপন্যাস
বাংলা ভাষার বাংলাদেশী উপন্যাস
আখতারুজ্জামান ইলিয়াসের উপন্যাস
মাওলা ব্রাদার্সের বই
আনন্দ পুরস্কার বিজয়ী‎ বই
আলাওল সাহিত্য পুরস্কার বিজয়ী
ধোলাই খাল

ধোলাই খাল বর্তমানে পুরান ঢাকার একটি এলাকা, যা অতীতে ঢাকার একটি অন্যতম গুরুত্বপূর্ণ খাল ছিল। এটি এখানকার কারিগরী প্রতিষ্ঠান গুলোর জন্য বিখ্যাত। এখানে গাড়ির ইঞ্জিন, যন্ত্রপাতি ও অন্যান্য সরঞ্জাম মেরামতের বহু প্রতিষ্ঠান রয়েছে।

ইতিহাস 

সম্রাট জাহাঙ্গীরের শাসনামলে ১৬০৮ খ্রিষ্টাব্দে ইসলাম খান চিশতীকে রাজমহলের সুবেদার নিযুক্ত করেন । তিনি ১৬১০ খ্রিষ্টাব্দে বাংলার ভৌগোলিক অবস্থানের কৌশলগত ও বাণিজ্যিক দিক বিবেচনা করে রাজধানী রাজমহল থেকে সরিয়ে ঢাকায় স্থানান্তর করেন । তৎকালীন ঢাকার প্রধান জলপথ ও নগর রক্ষা পরিখা ছিল এ ধোলাই খাল। নলিনীকান্ত ভট্টশালীর মতে নগর রক্ষার পরিখা নির্মাণ ও জলপথ হিসেবে ব্যবহারের জন্য ঢাকার প্রথম সুবেদার ইসলাম খান ধোলাই খাল খনন করিয়েছিলেন। ক্ষুদ্র ব্যক্তিত্বের চাঁনমাল সরদার ছিলেন ঐতিহ্যবাহী  পুরান ঢাকার নারিন্দা,ওয়ারি, ধোলাইখাল,গেন্ডারিয়া, সূত্রাপুর,সদরঘাট,সিদ্দিক বাজার সহ আশেপাশের সকল এলাকার সরদার যিনি পুরনো ঢাকার উন্নয়নের লক্ষ্যে তার ও তার সমগ্র পৈতৃক সম্পত্তির ভান্ডার বিলিন করে দেন।

তথ্যসূত্র

ঢাকার পাড়া
বাংলাদেশের জলাভূমি
পুরান ঢাকা
জেসি ওয়েন্স

জেমস্‌ ক্লিভল্যান্ড জেসি ওয়েন্স (ইংরেজি: James Cleveland "Jesse" Owens) (সেপ্টেম্বর ১২, ১৯১৩ - মার্চ ৩১, ১৯৮০) জনপ্রিয় মার্কিন ক্রীড়াবিদ। বার্লিনে অনুষ্ঠিত ১৯৩৬ সালের গ্রীষ্মকালীন অলিম্পিক্‌সে ১০০ মিটার, ২০০ মিটার, দীর্ঘ লম্ফ ও ৪×১০০ মিটার রিলে দৌড়ে স্বর্ণপদক জয় করে তিনি আন্তর্জাতিক খ্যাতি লাভ করেন।

তথ্যসূত্র

বহিঃসংযোগ 
 অফিসিয়াল ওয়েবসাইট: জেসি ওয়েন্স
 জেসি ওয়েন্স জাদুঘর
 জেসি ওয়েন্সের তথ্য

মার্কিন দৌড়বিদ
১৯১৩-এ জন্ম
১৯৮০-এ মৃত্যু
আইএএএফ হল অব ফেমে প্রবেশকারী
১৯৩৬ গ্রীষ্মকালীন অলিম্পিকের প্রতিযোগী
অলিম্পিক ট্র্যাক অ্যান্ড ফিল্ডে স্বর্ণপদক বিজয়ী মার্কিনী
মার্কিন পুরুষ স্প্রিন্টার
১৯৩৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
কংগ্রেশনাল স্বর্ণ পদক প্রাপক
ফুসফুসের ক্যান্সারে মৃত্যু
অ্যাথলেটিক্সে (ট্র্যাক অ্যান্ড ফিল্ড) সাবেক বিশ্বরেকর্ডধারী
১৯৩৬ গ্রীষ্মকালীন অলিম্পিকের পদক বিজয়ী
প্রেসিডেন্সিয়াল মেডেল অব ফ্রিডম প্রাপক
অলিম্পিক অর্ডার গ্রহণকারী
২০শ শতাব্দীর মার্কিন পুরুষ ক্রীড়াবিদ
কার্ল লুইস

কার্ল লুইস (জন্ম: জুলাই ১, ১৯৬১) একজন মার্কিন ক্রীড়াবিদ। তিনি দৌড়বিদ হিসাবে ১৯৮০-এর দশক ও ১৯৯০এর দশকে নয়টি অলিম্পিক স্বর্ণপদক অর্জন করেন।

তথ্যসূত্র 

১৯৬১-এ জন্ম
জীবিত ব্যক্তি
১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৯৮৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৯৯৬ গ্রীষ্মকালীন অলিম্পিকের পদক বিজয়ী
১৯৮৮ গ্রীষ্মকালীন অলিম্পিকের পদক বিজয়ী
১৯৯২ গ্রীষ্মকালীন অলিম্পিকের পদক বিজয়ী
১৯৮৪ গ্রীষ্মকালীন অলিম্পিকের পদক বিজয়ী
মল্লক্রীড়ায় ডোপিং মামলা
অ্যাথলেটিক্সে (ট্র্যাক অ্যান্ড ফিল্ড) সাবেক বিশ্বরেকর্ডধারী
মার্কিন পুরুষ স্প্রিন্টার
ডোপিং মামলায় মার্কিন ক্রীড়াবিদ
অলিম্পিক ট্র্যাক অ্যান্ড ফিল্ডে স্বর্ণপদক বিজয়ী মার্কিনী
কংগ্রেশনাল স্বর্ণ পদক প্রাপক
জেমস ই. সালিভান পুরস্কার প্রাপক
মার্কিন ক্রীড়াবিদ
১৯৮৪ গ্রীষ্মকালীন অলিম্পিকের প্রতিযোগী
১৯৮৮ গ্রীষ্মকালীন অলিম্পিকের প্রতিযোগী
১৯৯২ গ্রীষ্মকালীন অলিম্পিকের প্রতিযোগী
১৯৯৬ গ্রীষ্মকালীন অলিম্পিকের প্রতিযোগী
আইএএএফ হল অব ফেমে প্রবেশকারী
বিশ্ব অ্যাথলেটিক্স চ্যাম্পিয়নশিপের পদক বিজয়ী
গুডউইল গেমসে পদক বিজয়ী মল্লক্রীড়াবিদ
অলিম্পিক ট্র্যাক অ্যান্ড ফিল্ডে রৌপ্যপদক বিজয়ী মার্কিনী
অলিম্পিক পুরুষ স্প্রিন্টার
১৯৯৪ গুডউইল গেমসের প্রতিযোগী
১৯৯০ গুডউইল গেমসের প্রতিযোগী
১৯৮৬ গুডউইল গেমসের প্রতিযোগী
বিশ্বনাথন আনন্দ

বিশ্বনাথন আনন্দ (তামিলঃ விசுவநாதன் ஆனந்த், আইপিএ: vɪs'vɑˌnəˌðən ɑnˌənd) (জন্ম ডিসেম্বর ১১, ১৯৬৯, চেন্নাই (প্রাক্তন মাদ্রাজ), ভারত একজন ভারতীয় দাবা গ্র্যান্ডমাস্টার। জানুয়ারি ২০১২-এর ফিদে তালিকা অনুযায়ী আনন্দের ইলো রেটিং ২৭৯৯, আর র‌্যাংকিং-এ তার অবস্থান চতুর্থ (ভ্লাদিমির ক্রামনিকের পেছনে)। ইলো রেটিং-এর ইতিহাসে ২৮০০ পয়েন্টের বেশি পাওয়া মাত্র চার জন দাবাড়ুর মধ্যে আনন্দ একজন। আনন্দ ১৯৯৪ সাল থেকে আজ পর্যন্ত বিশ্বের সেরা তিন ধ্রুপদী দাবাড়ুর একজন এবং একই সময়কালের বেশির ভাগ অংশ জুড়ে বিশ্বের সেরা দ্রুতগতির দাবাড়ু হিসেবে পরিগণিত।

সম্মাননা
ভারতের দ্বিতীয় সর্বোচ্চ নাগরিক সম্মান পদ্মবিভূষণ এ সম্মানিত হন ২০০৮ সালে। তিনি ও শচীন তেন্ডুলকর যুগ্মভাবে প্রথমবার কোনো ক্রীড়াবিদ হিসেবে এই সম্মান পান।

তথ্যসূত্র

আরও পড়ুন 
 Viswanathan Anand, My Best Games of Chess (Gambit, 2001 (new edition))

বহিঃসংযোগ 

 
 
  (Chessbase article on Anand's Twitter account)
 Anand's passport
 Anand wins World Championship 2010 
 500+ photos from the World Championship 2010 
 Viswanathan Anand at CSA Celebrity Speakers
 Latest Videos of Viswanathan Anand
 Viswanathan Anand games at 365Chess.com
 Interview with Viswanathan Anand at LatestChess.com year 2007
  
 Startup Lessons from Viswanathan Anand
 Interview with CNN IBN, May 2008 
 Interview at ChessBase
 Rating data
 Latest news about Anand 
 Edward Winter, List of Books About Anand, Kramnik and Topalov
 Vishy Anand on lessons to board room from the board Economic Times
 "India Swoons Over Its Chess Champ, and Even the Game" New York Times August 9, 2010
 The game Anand-Bologan, Dortmund (7) 2003, with annotations by Boris Schipkov
 The game Anand-Topalov, World Chess Championship, Sofia (4) 2010, with annotations by Boris Schipkov
 Viswanathan Anand's Interview in Dec 2011 before London Chess Classic

১৯৬৯-এ জন্ম
জীবিত ব্যক্তি
ভারতীয় দাবাড়ু
দাবার গ্র্যান্ডমাস্টার
বিশ্ব দাবা চ্যাম্পিয়ন
রাজীব গান্ধী খেলরত্ন প্রাপক
মাদ্রাজ বিশ্ববিদ্যালয়ের প্রাক্তন শিক্ষার্থী
বিশ্ব জুনিয়র দাবা চ্যাম্পিয়ন
দাবা অলিম্পিয়াডে অংশগ্রহণকারী খেলোয়াড়
দাবা লেখক
ডন বস্কো স্কুলসের প্রাক্তন শিক্ষার্থী
ভারতীয় তামিল ব্যক্তি
ভারতীয় পুরুষ লেখক
অর্জুন পুরস্কার প্রাপক
ক্রীড়ায় পদ্মভূষণ প্রাপক
ক্রীড়ায় পদ্মশ্রী প্রাপক
ক্রীড়ায় পদ্মবিভূষণ প্রাপক
তামিল ক্রীড়াবিদ
প্রমিথিউস (দেবতা)

গ্রীক পৌরাণিক অনুসারে, প্রমিথিউস (, ) হলেন আগুনের টাইটান দেবতা। প্রমিথিউস দেবতাদের কাছ থেকে আগুন চুরি করে এবং প্রযুক্তি, জ্ঞান এবং আরও সাধারণভাবে, সভ্যতার আকারে মানবতাকে দেওয়ার জন্য সবচেয়ে বেশি পরিচিত। পৌরাণিক কাহিনীর কিছু সংস্করণে তাকে মাটি থেকে মানবতা সৃষ্টির কৃতিত্ব দেওয়া হয়। প্রমিথিউস তার বুদ্ধিমত্তার জন্য এবং মানবজাতির একজন চ্যাম্পিয়ন হওয়ার জন্য পরিচিত, কখনো কখনো তাকে বন্যার গল্পের নায়ক ডিউক্যালিয়নের পিতা হিসেবে উপস্থাপিত করা হয়। 

আগুন চুরি করা এবং মানুষের হাতে দেওয়ার ফলে প্রমিথিউসের শাস্তি প্রাচীন এবং আধুনিক উভয় সংস্কৃতির একটি জনপ্রিয় বিষয়। জিউস, অলিম্পিয়ান দেবতাদের রাজা, প্রমিথিউসকে তার সীমালঙ্ঘনের জন্য অনন্ত যন্ত্রণার শাস্তি দিয়েছিলেন। তাকে ককেশাসের এক খাড়া পর্বতগাত্রে অনন্তকালের জন্য শৃঙ্খলিত করে রাখার নির্দেশ দেয়া হলো। প্রতিদিন সকালে শেকলবদ্ধ প্রমিথিউসের কাছে একটি ঈগল আসত। ঈগলটি প্রমিথিউসের কলিজা ঠুকরে ঠুকরে খেত সারাদিন। রাতে আবার প্রমিথিউসের শরীরে নতুন কলিজা প্রতিস্থাপন করা হতো, পরদিন ঈগলটি যাতে আবার এসে খেতে পারে।  পৌরাণিক কাহিনীর বিভিন্ন প্রধান সংস্করণ অনুসারে, বিশেষ করে হেসিওডের, প্রমিথিউস শেষ পর্যন্ত নায়ক হেরাক্লিসের দ্বারা মুক্ত হন। আরও বেশি প্রতীকবাদে, প্রমিথিউসের সংগ্রামটি কেউ কেউ মাউন্ট এলব্রাস বা মাউন্ট কাজবেক-এ অবস্থিত, ককেশাস পর্বতমালার দুটি আগ্নেয়গিরির প্রমোন্টরি যা প্রাচীন গ্রীকদের জন্য বারবারির রাজ্য ছিল।

অন্য একটি পৌরাণিক কাহিনীতে, প্রমিথিউস প্রাচীন গ্রীক ধর্মে প্রচলিত পশু বলির ধরন প্রতিষ্ঠা করেন। তিনি প্রধানত এথেন্সে ধর্মীয় কার্যকলাপের কেন্দ্রবিন্দু ছিলেন, যেখানে তিনি এথেনা এবং হেফেস্টাসের সাথে যুক্ত ছিলেন, যারা সৃজনশীল দক্ষতা এবং প্রযুক্তির গ্রীক দেবতা ছিলেন।

পশ্চিমা শাস্ত্রীয় ঐতিহ্যে, প্রমিথিউসের মাহাত্ম্য ও ত্যাগের উদাহরণ বিভিন্ন কাব্যে উল্লেখ করা হয়েছে বারবার। বিখ্যাত ইংরেজ কবি শেলী প্রমিথিউসের গল্প থেকে অনুপ্রাণিত হয়ে 'মুক্ত প্রমিথিউস' নামে একটি গীতিনাট্য লিখেছিলেন। সেখানে তিনি প্রমিথিউসকে একজন রোমান্টিক নায়ক হিসেবে কল্পনা করেন। যে শৃঙ্খল ভেঙে মানুষের মাঝে আবার মুক্তির বার্তা নিয়ে আসে। মেরি শেলি, উদাহরণস্বরূপ, তার উপন্যাস ফ্রাঙ্কেনস্টাইন (১৮১৮) এর সাবটাইটেল হিসাবে দ্য মডার্ন প্রমিথিউসকে দিয়েছেন।

তথ্যসূত্র 

গ্রিক পুরাণের চরিত্র
গ্রিক দেবতা
প্রজ্ঞার দেবতা
আদিম শিক্ষক
অগ্নি দেবতা
প্রোতাগোরাস

পীথাগোরাস (প্রাচীন গ্রিক ভাষায় Πρωταγόραςপীথাগোরাস ) (খ্রিস্টপূর্ব ৪৮১ – খ্রিস্টপূর্ব ৪২০) সফিস্ট সম্প্রদায়ের সবচেয়ে প্রাচীন বিখ্যাত গ্রিক দার্শনিক।
সৃষ্টির অজানা রহস্য নয়, বরং মানুষকে মানদন্ড বিবেচনা করে সে আলোকে দর্শনের আলোচনা ও ভাষাবিজ্ঞানে অবদানের জন্য সুবিখ্যাত হয়ে আছেন।

জীবন 
প্লেটো তার ডায়লগে পীথাগোরাস সম্পর্কে আলোচনা করেছেন। খ্রিস্টপূর্ব ৪৮১ সালে প্রোতাগোরাস এবডেরায় জন্মগ্রহণ করেন। প্রাথমিক জীবনে তিনি গ্রিসের বহু স্থান পরিভ্রমণ করেন এবং শতাব্দীর মাঝামাঝি সময়ে এথেন্সে আসলে পেরিক্লিসের অনুগ্রহ লাভ করেন। পেরিক্লিস তাকে থুরি নামক একটি গ্রিক কলোনির সংবিধান লেখার দায়িত্ব অর্পণ করেছিলেন। এথেন্সে বসবাস করার সময় তিনি ঈশ্বর প্রসঙ্গে একটি গ্রন্থ রচনা করলে তার বিরুদ্ধে ঈশ্বর নিন্দা ও নাস্তিকতার অভিযোগ আনা হয়।

চিন্তা ও দর্শন 
পীথাগোরাস গণিতে অবদান সবচেয়ে বেশি। গণিতের পাশাপশি নীতিবিদ্যা।,metaphysics, রাজনীতির প্রতি তার আর্কষন রয়েছিল। পীথাগোরাস ত্রিবুজ ব্যবহার সুত্র প্রদান করেন।

তথ্যসূত্র

দার্শনিক
গ্রিক দার্শনিক
খ্রিস্টপূর্ব ৪৮১-এ জন্ম
খ্রিস্টপূর্ব ৪২০-এ মৃত্যু
খ্রিস্টপূর্ব ৫ম শতাব্দীর দার্শনিক